
RAPORT
asupra propunerii legislative privind

declararea comunei Filipeştii de Pădure oraş 



In urma reexaminării propunerii legislative privind declararea comunei Filipeştii de Pădure oraş, în şedinţa din 4 iunie 1997, Comisia a hotărât că aceasta nu poate fi acceptată şi propune Plenului Camerei Deputaţilor respingerea pentru următoarele motive:



- structura organizatorică şi asigurarea funcţionării corespunzătoare a acestei unităţi administrativ-teritoriale în noile condiţii, implică fonduri suplimentare care în condiţiile unui buget de austeritate cum este cel al anului 1997, nu pot fi asigurate;



- oportunitatea modificărilor aduse în organizarea unor unităţi administrativ-teritoriale, se analizează în prezent de către Guvern care are în curs de elaborare un proiect de lege în acest sens.



In aceste condiţii, supunerea spre dezbatere separată a acestei propuneri legislative nu se justifică, întrucât propunerea de trecere în categoria oraşelor a comunei Filipeştii de Pădure din judeţul Prahova este cuprinsă în proiectul de lege menţionat şi urmează a fi analizată împreună cu propunerile făcute şi de celelalte judeţe, în baza unor criterii unitare.

